S-192/2012

Mál þetta, sem dómtekið var fimmtudaginn 26. apríl 2012, er höfðað með ákæru Sérstaks saksóknara, útgefinni 16. mars 2012, á hendur P-kk-þgf K-kk-þgf G-kk-þgf, kt. 000000-0000, Móvaði 47, Reykjavík, fyrir meiri háttar brot gegn skattalögum sem framkvæmdastjóri og prókúruhafi einkahlutafélagsins Rafmót, kt. 000000-0000, með því að hafa:

1. Eigi staðið skil á virðisaukaskattsskýrslu einkahlutafélagsins, á lögmæltum tíma vegna uppgjörstímabilanna mars – apríl rekstrarárið 2008 til og með mars apríl rekstrarárið 2009 og hafa eigi staðið ríkissjóði skil á virðisaukaskatti sem innheimtur var í rekstri einkahlutafélagsins, vegna uppgjörstímabilanna mars – apríl rekstrarárið 2008 til og með mars – apríl rekstrarárið 2009, í samræmi við fyrirmæli IX. kafla laga nr. 50/1988, um virðisaukaskatt, samtals að fjárhæð kr. 27.893.950, sem sundurliðast sem hér greinir:

Uppgjörstímabil: Vangoldinn virðisaukaskattur:

Árið 2008:

mars – apríl kr. 4.492.893

maí – júní kr. 6.852.625

júlí – ágúst kr. 3.852.576

september – október kr. 7.867.617

nóvember – desember kr. 28.734

kr. 23.094.445

Árið 2009:

janúar – febrúar kr. 3.366.728

mars – apríl kr. 1.432.777

kr. 4.799.505

Samtals: kr. 27.893.950

Framangreind brot ákærða samkvæmt þessum tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005.

2. Eigi staðið skil á skilagreinum einkahlutafélagsins vegna staðgreiðslu opinberra gjalda á lögmæltum tíma vegna greiðslutímabilanna febrúar, mars, apríl, maí, júní, ágúst september, október og desember rekstrarárið 2008 og febrúar, mars, og apríl rekstrarárið 2009, og hafa eigi staðið ríkissjóði skil á staðgreiðslu opinberra gjalda, í samræmi við fyrirmæli III. kafla laga nr. 45/1987, um staðgreiðslu opinberra gjalda, sem haldið var eftir af launum starfsmanna einkahlutafélagsins vegna greiðslutímabilanna febrúar rekstrarárið 2008 til og með maí rekstrarárið 2009, samtals að fjárhæð kr. 21.676.092, sem sundurliðast sem hér greinir:

Greiðslutímabil: Vangoldin staðgreiðsla:

Árið 2008

febrúar kr. 2.725.189

mars kr. 2.839.742

apríl kr. 2.149.249

maí kr. 2.656.569

júní kr. 2.814.119

júlí kr. 2.145.620

ágúst kr. 1.110.015

september kr. 1.719.955

október kr. 1.464.681

nóvember kr. 474.199

desember kr. 458.954

kr. 20.558.292

Árið 2009

janúar kr. 314.655

febrúar kr. 173.900

mars kr. 237.601

apríl kr. 197.291

maí kr. 194.353

kr. 1.117.800

Samtals: kr. 21.676.092

Framangreind brot ákærða samkvæmt þessum tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 2. mgr. 30. gr. laga nr. 45/1987, um staðgreiðslu opinberra gjalda, sbr. 2. gr. laga nr. 42/1995 og 1. gr. laga nr. 134/2005.

Þess er krafist að ákærði verði dæmdur til refsingar og greiðslu alls sakarkostnaðar.

Sannað er með skýlausri játningu ákærða fyrir dómi og með öðrum gögnum málsins að ákærði hefur gerst sekur um þá háttsemi sem í ákæru greinir. Verður ákærði sakfelldur samkvæmt ákæru og eru brot hans þar rétt færð til refsiákvæða.

Ákærði hefur ekki áður sætt refsingu svo vitað sé. Ákærði er í máli þessu sakfelldur fyrir meiri háttar brot gegn lögum um virðisaukaskatt og staðgreiðslu opinberra gjalda. Hann hefur játað brot sín greiðlega og er það virt honum til málsbóta. Þykir refsing ákærða hæfilega ákveðin fangelsi í 9 mánuði, en rétt þykir að fresta fullnustu refsingarinnar og falli hún niður að liðnum 2 árum frá birtingu dómsins haldi ákærði almennt skilorð 57. gr. almennra hegningarlaga.

Ákærða verður jafnframt gerð sektarrefsing samkvæmt 1. mgr. 40. gr. laga um virðisaukaskatt og 2. mgr. 30. gr. laga um staðgreiðslu opinberra gjalda. Svo sem rakið er í ákæru var ekki staðið skil á virðisaukaskattsskýrslum einkahlutafélagsins á lögmæltum tíma á því tímabili sem ákæra tekur til og eru því ekki skilyrði til að færa sektarrefsingu niður úr lágmarki því, sem tiltekið er í 1. mgr. 40. gr. laga um virðisaukaskatt, sbr. dóm Hæstaréttar Íslands í máli nr. 77/2010. Þá var ekki staðið skil á skilagreinum vegna staðgreiðslu opinberra gjalda á lögmæltum tíma vegna greiðslutímabilsins febrúar 2008 og koma því ekki til skoðunar sjónarmið um lækkun sektarrefsingar vegna þess tímabils, sbr. 2. mgr. 30. gr. laga um staðgreiðslu. Samkvæmt framansögðu verður sektarrefsing ákveðin með hliðsjón af lögbundnu refsilágmarki, svo að nemi tvöfaldri vanskilafjárhæð. Verður ákærði dæmdur til að greiða 99.141.000 krónur í sekt til ríkissjóðs og komi 360 daga fangelsi í stað sektarinnar verði hún ekki greidd innan fjögurra vikna frá birtingu dóms þessa.

Ákærði greiði þóknun skipaðs verjanda síns, G-kk-ef G. G-kk-ef héraðsdómslögmanns, vegna vinnu á rannsóknarstigi málsins og við meðferð þess fyrir dómi, 263.550 krónur að meðtöldum virðisaukaskatti.

K-kvk-nf F-kvk-nf saksóknarfulltrúi flutti málið fyrir ákæruvaldið.

R-kvk-nf H-kvk-nf héraðsdómari kveður upp dóminn.

Dómsorð:

Ákærði, P-kk-nf K-kk-nf G-kk-nf, sæti fangelsi í 9 mánuði, en fresta skal fullnustu refsingarinnar og falli hún niður að liðnum 2 árum frá birtingu dómsins haldi ákærði almennt skilorð 57. gr. almennra hegningarlaga.

Ákærði greiði 99.141.000 krónur í sekt til ríkissjóðs og komi 360 daga fangelsi í stað sektarinnar verði hún ekki greidd innan fjögurra vikna frá birtingu dómsins að telja.

Ákærði greiði málsvarnarþóknun skipaðs verjanda síns, G-kk-ef G. G-kk-ef héraðsdómslögmanns, 263.550 krónur.

R-kvk-nf H-kvk-nf